CELEX: 32014R1013
Language: sl
Date: 2014-09-26 00:00:00
Title: Izvedbena uredba Sveta (EU) št. 1013/2014 z dne 26. septembra 2014 o izvajanju Uredbe (EU) št. 36/2012 o omejevalnih ukrepih glede na razmere v Siriji

27.9.2014   
            
            
               SL
            
            
               Uradni list Evropske unije
            
            
               L 283/9
            
         IZVEDBENA UREDBA SVETA (EU) št. 1013/2014
   z dne 26. septembra 2014
   o izvajanju Uredbe (EU) št. 36/2012 o omejevalnih ukrepih glede na razmere v Siriji
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EU) št. 36/2012 z dne 18. januarja 2012 o omejevalnih ukrepih glede na razmere v Siriji in razveljavitvi Uredbe (EU) št. 442/2011 (1) ter zlasti člena 32(1) Uredbe,
   ob upoštevanju naslednjega:
   
               (1)
            
            
               Svet je 18. januarja 2012 sprejel Uredbo (EU) št. 36/2012.
            
         
               (2)
            
            
               Sodišče Evropske unije je s sodbo z dne 16. julija 2014 v zadevi T-572/11 razglasilo odločitev Sveta, da Samirja Hassana uvrsti na seznam oseb in subjektov, za katere veljajo omejevalni ukrepi, iz Priloge II k Uredbi (EU) št. 36/2012, za nično.
            
         
               (3)
            
            
               Samirja Hassana bi bilo treba na podlagi nove obrazložitve znova uvrstiti na seznam oseb in subjektov, za katere veljajo omejevalni ukrepi, iz Priloge II k Uredbi (EU) št. 36/2012.
            
         
               (4)
            
            
               Poleg tega bi bilo treba posodobiti podatke, ki se nanašajo na dva subjekta s seznama iz Priloge II k Uredbi (EU) št. 36/2012.
            
         
               (5)
            
            
               Uredbo (EU) št. 36/2012 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   Priloga II k Uredbi (EU) št. 36/2012 se spremeni, kot je določeno v Prilogi k tej uredbi.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 26. septembra 2014
      
         
            Za Svet
         
         
            Predsednik
         
         S. GOZI
      
   
   
      (1)  UL L 16, 19.1.2012, str. 1.
   
      PRILOGA
      
                  1.
               
               
                  Na seznam fizičnih in pravnih oseb iz oddelka A Priloge II k Uredbi (EU) št. 36/2012 se doda naslednja oseba:
                  
                               
                           
                           
                              Ime
                           
                           
                              Podatki za ugotavljanje istovetnosti
                           
                           
                              Razlogi
                           
                           
                              Datum uvrstitve na seznam
                           
                        
                              „48.
                           
                           Samir (
                                 ) Hassan (
                                 )
                           
                               
                           
                           
                              Samir Hassan je pomemben poslovnež, ki je blizu ključnim predstavnikom sirskega režima, kot so Rami Makhlouf in Issam Anbouba; od marca 2014 je na položaju podpredsednika, odgovornega za Rusijo, pri dvostranskem poslovnem svetu, kamor ga je imenoval minister za gospodarstvo Khodr Orfali. Poleg tega podpira vojno režima z donacijami v gotovini. Samir Hassan je v skladu z navedenim povezan z osebami, ki podpirajo sirski režim ali imajo koristi od njega, ter podpira sirski režim in ima koristi od njega.
                           
                           
                              27.9.2014“
                           
                        
            
                  2.
               
               
                  Vnosa v zvezi s subjektoma, navedenima v nadaljevanju, iz oddelka B Priloge II k Uredbi (EU) št. 36/2012 se nadomestita z naslednjima vnosoma:
                  
                               
                           
                           
                              Ime
                           
                           
                              Podatki za ugotavljanje istovetnosti
                           
                           
                              Razlogi
                           
                           
                              Datum uvrstitve na seznam
                           
                        
                              „54.
                           
                           
                              Overseas Petroleum Trading
                              tudi, ‚Overseas Petroleum Trading SAL (Off-Shore)‘
                              tudi, ‚Overseas Petroleum Company‘
                           
                           
                              Dunant Street, Snoubra Sector, Bejrut, Libanon
                           
                           
                              Podpira sirski režim in ima koristi od njega z organiziranjem tajnih pošiljk nafte sirskemu režimu.
                           
                           
                              23.7.2014
                           
                        
                              55.
                           
                           
                              Tri Ocean Trading, tudi Tri-Ocean Energy
                           
                           
                              35b Saray El Maadi Tower, Corniche El Nile, Kairo, Egipt, poštna številka 11431, p.p: 1313 Maadi.
                           
                           
                              Podpira sirski režim in ima koristi od njega z organiziranjem tajnih pošiljk nafte sirskemu režimu.
                           
                           
                              23.7.2014“